CELEX: 32021R0253
Language: sl
Date: 2021-02-17 00:00:00
Title: Izvedbena uredba Komisije (EU) 2021/253 z dne 17. februarja 2021 o spremembi Uredbe Sveta (ES) št. 314/2004 o omejevalnih ukrepih glede na razmere v Zimbabveju

19.2.2021   
               
               
                  SL
               
               
                  Uradni list Evropske unije
               
               
                  L 58/15
               
            
         IZVEDBENA UREDBA KOMISIJE (EU) 2021/253
         z dne 17. februarja 2021
         o spremembi Uredbe Sveta (ES) št. 314/2004 o omejevalnih ukrepih glede na razmere v Zimbabveju
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (ES) št. 314/2004 z dne 19. februarja 2004 o omejevalnih ukrepih glede na razmere v Zimbabveju (1) in zlasti člena 11(b) navedene uredbe,
         ob upoštevanju naslednjega:
         
                     (1)
                  
                  
                     Sklep Sveta 2011/101/SZVP (2) določa osebe in subjekte, za katere veljajo omejevalni ukrepi, kot je določeno v členih 4 in 5 navedenega sklepa.
                  
               
                     (2)
                  
                  
                     Uredba (ES) št. 314/2004 uveljavlja navedeni sklep v obsegu, v katerem je potrebno ukrepanje na ravni Unije. Priloga III k Uredbi (ES) št. 314/2004 navaja osebe in subjekte, ki jih zadeva zamrznitev sredstev in gospodarskih virov iz navedene uredbe.
                  
               
                     (3)
                  
                  
                     Svet je 18. februarja 2021 sprejel Sklep (SZVP) 2021/258 (3), s katerim je spremenil vnosa za dve osebi in eno osebo črtal s seznama oseb in subjektov, za katere veljajo omejevalni ukrepi.
                  
               
                     (4)
                  
                  
                     Prilogo III k Uredbi (ES) št. 314/2004 bi bilo zato treba ustrezno spremeniti –
                  
               SPREJELA NASLEDNJO UREDBO:
         
            Člen 1
            Priloga III k Uredbi (ES) št. 314/2004 se spremeni v skladu s Prilogo k tej uredbi.
         
         
            Člen 2
            Ta uredba začne veljati dan po objavi v Uradnem listu Evropske unije.
            Ta uredba je v celoti zavezujoča in se neposredno uporablja v državah članicah v skladu s Pogodbama.
         
         
            V Bruslju, 17. februarja 2021
            
               
                  Za Komisijo
               
               
                  V imenu predsednice
               
               
                  Generalni direktor
               
               
                  Generalni direktorat za finančno stabilnost, finančne storitve in unijo kapitalskih trgov
               
            
         
         
            (1)  UL L 55, 24.2.2004, str. 1.
         
            (2)  Sklep Sveta 2011/101/SZVP z dne 15. februarja 2011 o omejevalnih ukrepih proti Zimbabveju (UL L 42, 16.2.2011, str. 6).
         
            (3)  Sklep Sveta (SZVP) 2021/258 z dne 18. februarja 2021 o spremembi Sklepa 2011/101/SZVP o omejevalnih ukrepih zaradi razmer v Zimbabveju (glej stran 51 tega Uradnega lista).
      
      
         
            PRILOGA
            Oddelek I Priloge III k Uredbi Sveta (ES) št. 314/2004 se spremeni:
            
                        (1)
                     
                     
                        vnosa za spodaj navedeni osebi se nadomestita z naslednjim:
                        
                                    
                                                „(5)
                                             
                                             
                                                CHIWENGA, Constantine
                                             
                                          
                                 
                                    podpredsednik
                                    nekdanji poveljnik obrambnih sil Zimbabveja, upokojeni general, rojen 25.8.1956
                                    št. potnega lista AD000263
                                    ID 63-327568M80
                                 
                                 
                                    Podpredsednik in nekdanji poveljnik obrambnih sil Zimbabveja. Član skupnega operativnega poveljstva, soudeležen pri oblikovanju ali vodenju represivne državne politike; oborožene sile uporabljal za prevzemanje kmetij; med volitvami leta 2008 je bil glavni organizator nasilja, povezanega z odločilnim krogom predsedniških volitev.“
                                 
                              
                                    
                                                „(7)
                                             
                                             
                                                SIBANDA, Phillip Valerio (tudi Valentine)
                                             
                                          
                                 
                                    poveljnik obrambnih sil Zimbabveja
                                    nekdanji poveljnik narodne armade Zimbabveja, general, rojen 25.8.1956 ali 24.12.1954
                                    ID 63-357671H26
                                 
                                 
                                    Poveljnik obrambnih sil Zimbabveja in nekdanji poveljnik narodne armade Zimbabveja. Visoka vojaška osebnost; povezan z vlado in soudeležen pri oblikovanju ali vodenju represivne državne politike.“
                                 
                              
                  
                        (2)
                     
                     
                        naslednji vnos se črta:
                        
                                    
                                                „(6)
                                             
                                             
                                                Shiri, Perence (tudi Bigboy) Samson Chikerema
                                             
                                          
                                 
                                    generalpodpolkovnik vojaškega letalstva
                                    rojen 1.11.1955
                                    ID 29-098876M18
                                 
                                 
                                    Visok vojaški častnik in član skupnega operativnega poveljstva ZANU-PF, soudeležen pri oblikovanju ali vodenju represivne državne politike; vpleten v politično nasilje, med drugim med volitvami v provinci Mashonaland West in okraju Chiadzwa leta 2008.“